เมื่อมีการจ่ายเงินปันผล โดยปกติแล้วมักจะสะท้อนให้เห็นในราคา CFD ดัชนี หากสถานะซื้อขายของคุณเปิดอยู่ในขณะที่มีการปรับเงินปันผล เราจะตรวจสอบให้แน่ใจว่าไม่มีผลกระทบที่สำคัญต่อคุณ โดยจะเติมเงินหรือหักเงินในบัญชีของคุณด้วยจำนวนเงินเดียวกันกับผลกำไรและขาดทุนที่ยังไม่เกิดขึ้นจริงของคุณที่ได้รับผลกระทบ ตัวอย่างเช่น สำหรับสถานะซื้อ: สมมติว่า UK100 (FTSE) มีการซื้อขายที่ 7,167.95 GBP หากคุณอยู่ในสถานะผู้ซื้อหุ้น 20 หน่วยของดัชนี UK 100 และหุ้นในดัชนีจ่ายเงินปันผลที่เท่ากับ 5 จุดดัชนี มูลค่าดัชนี้จะลดลงไปที่ 7162.95 GBP การปรับเงินปันผลจะเป็น = จุดดัชนีเงินปันผล X จำนวนหน่วยของ CFD ดัชนีที่ถืออยู่ = 5 X 20 = 100 GBP เงินจำนวนนี้จะถูกโอนเข้าบัญชีของคุณหลังจากแปลงไปเป็นสกุลเงินท้องถิ่นแล้ว สำหรับสถานะขาย: สมมติว่า US SPX 500 (S&P500) มีการซื้อขายที่ 2,989.69 USD หากคุณอยู่ในสถานะผู้ขายหุ้น 10 หน่วย และหุ้นในดัชนีจ่ายเงินปันผลที่เท่ากับ 0.890 จุดดัชนี การปรับเงินปันผลจะเป็น = จุดดัชนีเงินปันผล X จำนวนหน่วยของ CFD ดัชนีที่ถืออยู่ = 0.890 X 10 = 8.90 USD เงินจำนวนนี้จะถูกหักออกจากบัญชีของคุณหลังจากแปลงเป็นสกุลเงินท้องถิ่นแล้ว คุณจะสามารถดูการปรับเงินปันผลของ OANDA ได้จากประวัติการทำธุรกรรมและใบแจ้งยอดเงินของคุณ